**Bilag 14**

**Leverandørens anvendte Iterative Metode og projektværktøjer**

**Aarhus Kommunes udvikling, drift og vedligeholdelse af sagsstyringssystem til IT-understøttelse af det sociale område**

***Vejledning til Tilbudsgiver i forbindelse med udarbejdelse af tilbud***

*Dette bilag indeholder Leverandørens anvendte Iterative Metode og projektværktøj. Bilag 14, Leverandørens anvendte Iterative Metode og projektværktøj, udgør dels Mindstekrav (MK) og dels evalueringskrav (EK).*

*Bilag 14 omfatter ikke alle Kundens krav (MK/EK). Nogle af Kundens krav er medtaget i andre bilag for at have en naturlig sammenhæng til konteksten.*

***Instruks***

*Tilbudsgiver bedes udfylde bilaget.*

***Andre forhold***

*Tilbudsgiver skal være opmærksom på, at Kunden alene er berettiget til at lægge vægt på de ved tilbuddet indkomne oplysninger, og at Kunden vil tage alle oplysninger i tilbuddet i betragtning ved vurdering af, om et Mindstekrav/Ønske/Option er opfyldt.*

*Dette betyder blandt andet, at Tilbudsgivers detaljerede løsningsbeskrivelser vil kunne indgå ved vurderingen af, om et Mindstekrav/Ønske/Option er opfyldt i et andet bilag, og Tilbudsgiver skal derfor altid sikre, at Tilbudsgivers besvarelse i ét bilag ikke fører til, at et Mindstekrav/Ønske/Option må anses for ikke-opfyldt i et andet bilag.*

*Det er i den sammenhæng Tilbudsgivers risiko, såfremt tilbuddet indeholder fejl, unøjagtigheder eller oplysninger, der kan forstås som stridende mod et Mindstekrav/Ønske/Option, og Kunden kan i disse tilfælde være forpligtet til at se bort fra tilbuddet.*

*Det er derfor vigtigt, at Tilbudsgiver generelt ved besvarelse af Kundens Mindstekrav/Option/Ønske og ved udarbejdelse af de ovenfor anførte løsningsbeskrivelser sikrer, at besvarelsen indeholder klare og tydelige svar på alle Kundens Mindstekrav/Option/Ønske således, at der ikke opstår tvivl om, hvorvidt et Mindstekrav/Ønske/Option er opfyldt. Dette gælder særligt vedrørende Mindstekrav (MK) og Optioner (O), idet manglende opfyldelse/besvarelse heraf vil kunne medføre, at tilbuddet skal anses for ukonditionsmæssigt, hvilket betyder, at tilbuddet ikke kan tages i betragtning ved tilbudsvurderingen.*

***Tilbudsevaluering***

*Tilbudsgivers besvarelse af Bilag 14 indgår i tilbudsevalueringen jf. Udbudsbetingelsernes punkt 9.5.3.*

*Dette afsnit slettes ved Kontraktunderskrift.*

**Indhold**

[1. Leverandørens anvendte Iterative Metode og projektværktøjer 4](#_Toc75935493)

#  Leverandørens anvendte Iterative Metode og projektværktøjer

Der efterspørges en Leverandør, der udnytter moderne agile udviklingsmetoder med høj grad af automatiseret test og høj kodekvalitet, og dels via åbne og standardiserede snitflader, som giver mulighed for, at flere leverandører kan berige Løsningen.

Kunden forventer, at Leverandørens agile udviklingsmetodik er velforankret, og at Leverandøren kan redegøre fyldestgørende for metodevalget og Kundens involvering i agile udviklingsforløb.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Krav-id:  |  14.1-1 | Kravkategori:  | EK | Opfyldt:  |  | Evalueringskriterie:  | Tidsplan, samarbejdsorganisation og uddannelse |  |
| Kundens krav:  | **Beskrivelse af Leverandørens metode-apparat** Leverandøren skal, som en del af sit Tilbud, i nærværende bilag, redegøre for Leverandørens metoder, værktøjer og skabeloner vedrørende projektledelse og -styring af aftalte leverancer, der benyttes i forbindelse med Projektet. Beskrivelsen skal indeholde en entydig sammenhæng med de roller og profiler, der er angivet i Leverandørens besvarelse af bilag 6A. Redegørelsen skal ligeledes indeholde en beskrivelse af: * hvordan Leverandøren vil anvende den benyttede projektmodel, tids- og aktivitetsplan, ressourcestyring, risikostyring, ændringsstyring samt løbende rapportering på status.
* Leverandørens anvendte metoder og værktøjer til Agil udvikling.

Leverandørens projektmetode skal beskrives konkret, og det er ikke tilstrækkeligt blot at angive en generisk type, som f.eks. SCRUM-baseret.  |  |
| Tilbudsgivers svar:  |    |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Krav-id:  |  14.1-2 | Kravkategori:  | EK | Opfyldt:  |    | Evalueringskriterie:  | Tidsplan, samarbejdsorganisation og uddannelse |
| Kundens krav:  | **Krav til Kundens kompetencer og medvirken i den agile udvikling**Kunden forudsætter ikke at skulle uddanne egne projektledere og -deltagere i agile metoder i forbindelse med Projektet, og Kunden har ikke i dag projektledere, der har arbejdet med agile metoder.Leverandøren bedes redegøre for krav til Kundens kompetencer og medvirken, som Leverandørens agile metodik forudsætter.Leverandøren skal redegøre for, hvordan Kunden bedst muligt bemander de agile udviklingselementer, givet Kundens forudsætninger. |
| Tilbudsgivers svar:  |    |

|  |  |  |  |  |  |  |  |
| --- | --- | --- | --- | --- | --- | --- | --- |
| Krav-id:  |  14.1-3 | Kravkategori:  | EK | Opfyldt:  |    | Evalueringskriterie:  | Tidsplan, samarbejdsorganisation og uddannelse |
| Kundens krav:  | **Beslutningsorganisation i agile projekter**Leverandøren bedes redegøre for, hvordan agile projekter under del-projekt 2 styres, herunder navnlig hvilken beslutningsorganisation Leverandørens metodik forudsætter, og hvordan denne organisation kan optræde såvel effektivt som reelt beslutningstagende i projekterne. |
| Tilbudsgivers svar:  |    |

|  |  |  |  |  |  |  |  |
| --- | --- | --- | --- | --- | --- | --- | --- |
| Krav-id:  | 14.1-4 | Kravkategori:  | EK | Opfyldt:  |    | Evalueringskriterie:  | Tidsplan, samarbejdsorganisation og uddannelse |
| Kundens krav:  | **Oplistning af evt. agile elementer under del-projekt1**Leverandøren bedes ligeledes angive, om dele af Løsningens grundkonfiguration bedst kan tilvejebringes i agile implementeringsforløb. Dette kunne eksempelvis dreje sig om konfiguration af overbliksbilleder, advisfunktionalitet eller workflows. |
| Tilbudsgivers svar:  |    |

|  |  |  |  |  |  |  |  |
| --- | --- | --- | --- | --- | --- | --- | --- |
| Krav-id:  |  14.1-5 | Kravkategori:  | EK | Opfyldt:  |    | Evalueringskriterie:  | Tidsplan, samarbejdsorganisation og uddannelse |
| Kundens krav:  | **Oplistning af agile projekter under del-projekt2**Leverandøren bedes angive, hvilke funktionaliteter, Leverandøren ønsker at tilvejebringe ved hjælp af en agil tilgang. Det er et krav at Leverandøren prissætter disse i Bilag 9A, såfremt de ikke er en del af Løsningens grundprissætning.  |
| Tilbudsgivers svar:  |    |

|  |  |  |  |  |  |  |  |
| --- | --- | --- | --- | --- | --- | --- | --- |
| Krav-id:  |  14.1-6 | Kravkategori:  | EK | Opfyldt:  |    | Evalueringskriterie:  | Tidsplan, samarbejdsorganisation og uddannelse |
| Kundens krav:  | **Rapportering på agile projekter**I forbindelse med agile projekter aftales en rapporteringsfremgangsmåde ml. Kunden og Leverandøren. Den aftalte fremgangsmåde skal som minimum rumme følgende elementer:* Overholdelse af Tidsplan
* Risikostyring
* Styring af projektets økonomi
* Håndtering af ændringsønsker

Rapporteringen forudsættes godkendt at den fælles projektorganisation og skal – i relevant omfang – kunne udgøre udgangspunkt for drøftelser og beslutninger i hhv. Leverancestyregruppen eller Strategisk Samarbejdsgruppe.Det påhviler Leverandøren af udarbejde rapporter for de agile projekter.Leverandøren bedes her redegøre for de rapportkoncepter, Leverandøren allerede på nuværende tidspunkt anvender til styring af agile projekter og vedlægge eksempler på sådanne rapporteringer. |
| Tilbudsgivers svar:  |    |